O nuclio historico de Moscú estió en a ribera ezquierda d'o río Moskva, en un pueyo, donde hue se troba o Kremlin y a Plaza Roya. A ciudat ye o centro politico, economico y cultural de Rusia. Moscú habió gran importancia en a historia, estando a capital d'o Gran ducato de Moscú y de l'Imperio ruso dica Pero I de Rusia, anyo en que fue transferita la capitalidat ta Sant Petersburgo. Dimpués d'a Revolución rusa, l'anyo 1917, Moscú tornó a estar a capital d'a Unión Sovietica.